
    545400 SIGHIŞOARA
Str. Muzeului nr.7, Tel./Fax 0265 – 771278
H O T Ă R Â R E A NR. 82 
                                                               din 28 aprilie 2021
privind desfășurarea evenimentului cultural organizat de către Asociația Culturală Kitharalogos și punerea la dispoziție, cu titlu gratuit, a Sălii Festive a primăriei, pe perioada desfășurării acestuia

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 11.265/15.04.2021 şi la Consiliul Local Sighișoara cu nr. 11.963/22.04.2021, de referatul de aprobare, înregistrat cu nr. 11.270/15.04.2021, al Primarului municipiului, în calitate de iniţiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere adresa Asociației Culturală Kitharalogos, înregistrată la Municipiul Sighişoara cu nr. 6.587/08.03.2021, prin care solicită sprijin logistic, pentru desfășurarea evenimentului cultural ce urmează a fi organizat, respectiv, un concert, parte a proiectului intitulat ”Oglinzi”, din cadrul turneului național de lansare și promovare a CD-ului cu același titlu, care va avea loc în data de 14 august 2021, sprijin constând în punerea la dispoziție, cu titlu gratuit, a Sălii Festive a Primăriei Municipiului Sighișoara, pe perioada desfășurării evenimentului cultural, organizat de către Asociația Culturală Kitharalogos;

Ţinând cont de prevederile art. 129 alin. (6) lit. ,,a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare, potrivit cărora: ”consiliul local hotărăşte darea în administrare, concesionarea, închirierea sau darea în folosinţă gratuită a bunurilor proprietate publică a comunei, oraşului sau municipiului, după caz, precum şi a serviciilor publice de interes local, în condiţiile legii”, precum și de prevederile art. 349 - 353 din același act normativ;   

Văzând şi prevederile art. 874 - 875 din Legea nr. 287/2009 privind Codul civil, republicat, cu modificările şi completările ulterioare, cu referire la dreptul de folosinţă cu titlul gratuit; 
Văzând Raportul de specialitate comun, cu nr. 11.267/15.04.2021 al Biroului Logistic, Aprovizionare Tehnico - Materială și Administrativ și al Direcției Relații Publice și Comunicare, prin care se justifică oportunitatea desfășurării evenimentului cultural organizat de către Asociația Culturală Kitharalogos și punerea la dispoziție, cu titlu gratuit, a Sălii Festive a primăriei, pe perioada desfășurării acestuia;
    Având în vedere avizele favorabile ale tuturor comisiilor pe domenii de specialitate;
 În temeiul prevederilor art. 129 (2) lit. ,,c” și ,,d”, (6) lit. ,,a”, (7) lit. ,,d” și ,,g” și (14), art. 139 (1) și (3) lit. ,,g” și a art. 196 (1) lit. ,,a” din Ordonanța de Urgență a Guvernului nr. 57/2019 privind Codul administrativ, cu modificările şi completările ulterioare,
H O T Ă R Ă Ş T E:

Art. 1. Se aprobă desfășurarea unui eveniment cultural organizat de către Asociația Culturală Kitharalogos,  respectiv, un concert, parte a proiectului intitulat ”Oglinzi”, din cadrul turneului național de lansare și promovare a CD-ului cu același titlu, care va avea loc în data de 14 august 2021.
Art. 2. Se aprobă punerea la dispoziție, cu titlu gratuit, a Sălii Festive a Primăriei Municipiului Sighișoara, către Asociația Culturală Kitharalogos, în data de 14 august 2021, pe perioada desfăşurării evenimentului cultural organizat de aceasta respectiv, un concert, parte a proiectului intitulat ”Oglinzi”, din cadrul turneului național de lansare și promovare a CD-ului cu același titlu.
Art. 3. Se încredinţează cu ducerea la îndeplinire a prevederilor prezentei hotărâri Primarul Municipiului Sighișoara, Biroul Logistic, Aprovizionare Tehnico - Materială și Administrativ, Direcția Relaţii Publice și Comunicare, Serviciul Public Poliția Locală din cadrul Municipiului Sighișoara şi Asociația Culturală Kitharalogos.
Art. 4. Prin grija Secretarului General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.

PREŞEDINTE DE ŞEDINŢĂ,

  

    Burghelea Bogdan - Ioan          
                                               Contrasemnează pentru legalitate
                                      SECRETARUL GENERAL al municipiului,

                                                    Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;
  2 ex. Biroul Logistic, Aprovizionare Tehnico - Materială și Administrativ;

  2 ex. Direcția Relaţii Publice și Comunicare;

  1 ex. Serviciul Public Poliția Locală;

  1 ex. Asociația Culturală Kitharalogos.

12 ex. 

B.A. 
